paragraph_text: Bitka kod Sallasila, poznatija pod nazivom Bitka lanaca, odigrala se u travnju 633. na području današnjeg Kuvajta između snaga arapsko-muslimanskog Rašidunskog kalifata pod Halid ibn Validom na jednoj, i snaga Sasanidskog (Perzijskog) Carstva na drugoj strani. Predstavljala je prvi važniji sukob arapsko-muslimanskih i perzijskih snaga u pohodu, koji će kasnije postati poznat kao muslimansko osvajanje Perzije. Arapsko-muslimansku vojsku je na sjever poslao kalif Abu Bakr nakon uspješne konsolidacije muslimanske vlasti nad Arabijskim poluotokom. Njoj se suprotstavio perzijski guverner Hormuz, koji je raspolagao brojčano nadmoćnim snagama.